Hvad er reglerne omkring landbrugspligt?
Læs det fulde svar... Når du køber bolig på landet, skal du bl.a. sætte dig ind i reglerne omkring landbrugspligt. Der er som udgangspunkt landbrugspligt på alle landejendomme, som har et areal på over 2 hektar. Når der er landbrugspligt på en landejendom, har du bopælspligt og skal derved selv anvende (eller udleje) boligen som helårsbeboelse. Hvis der er landbrugspligt på ejdendommen, betyder det ikke, at du har pligt til at drive landbrug på den, men du har pligt til at vedligeholde jorden.
Hvis der ikke er landbrugspligt på ejendommen, er du ikke underlagt landbrugsloven, og du har derfor heller ikke pligt til at vedligeholde jorden. Du vil heller ikke have mulighed for at søge tilskud til dyrkning af jorden. En landejendom uden landbrugspligt, er det vi betegner som et "nedlagt landbrug". Det er typisk også den betegnelse, du vil støde på hos ejendomsmægleren.